
PROTOKOLLILINE OTSUS

Aruküla 									00.00.0000. a nr __

[bookmark: _Hlk182999524]Aruküla alevikus asuva Harju tee 33b (65101:003:0759) katastriüksuse ning lähiala detailplaneeringu koostamise algatamine, lähteseisukohtade kinnitamine ja detailplaneeringu keskkonnamõju strateegilise hindamise algatamata jätmine.
Detailplaneeringu algataja, koostamise korraldaja ja kehtestaja on Raasiku vallavalitsus. Detailplaneeringuga kavandatakse Aruküla, Harju tee 33b jagamist elamukruntideks. Detailplaneeringu eesmärgiks on üldkasutatav maa sihtotstarbega katastriüksus jagada vastavalt üldplaneeringule elamumaa katastriüksusteks, määrata ehitusõigused ja hoonestustingimused, lahendada juurdepääsud ja määrata vajalikud servituudid, liikluskorraldus ja tehnovõrkudega varustamine ning haljastus. Planeeringuala suurus koos lähialaga on ca 2,6 ha.
Maaüksusel ei ole varem kehtestatud detailplaneeringuid. Detailplaneeringu koostamise eesmärk on kooskõlas Raasiku valla üldplaneeringuga, milles on määratud planeeringuala juhtotstarbeks elamumaa.
Detailplaneeringu koostajaks on SMTH STUDIO OÜ (registrikood: 
16209570, Ööbiku tn 4, Aruküla alevik, 75201 Raasiku vald, Harju maakond), detailplaneeringust huvitatud isik, algataja, koostamise korraldaja ning kehtestaja on Raasiku Vallavalitsus. 
Keskkonnamõju hindamise algatamine ei ole kohustuslik kuna planeeringuga ei kavandata keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 nimetatud tegevust. KeHJS § 33 lõike 2 punktide 3 ja 4 alusel tuleb keskkonnamõju strateegilise hindamise (edaspidi KSH) algatamise vajalikkust kaaluda ja anda selle kohta eelhinnang, kui koostatakse detailplaneering planeerimisseaduse § 142 lõike 1 punktis 1 või 3 sätestatud juhul või koostatakse detailplaneering, millega kavandatakse KeHJS § 6 lõikes 2 nimetatud valdkonda kuuluvat ja KeHJS § 6 lõike 4 alusel kehtestatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (edaspidi määrus) nimetatud tegevust. Kavandatud detailplaneeringuga ei kavandata muuta Raasiku valla üldplaneeringut ehk tegemist ei ole detailplaneeringu koostamisega planeerimisseaduse § 142 lõike 1 punktis 1 või 3 sätestatud juhul. Raasiku valla üldplaneeringule on KSH aruanne koostatud ning vastu võetud (Raasiku Vallavolikogu 26.05.2020 otsus nr 24).
Samuti ei kavandata detailplaneeringuga KeHJS § 6 lõikes 2 nimetatud valdkonda kuuluvat ja KeHJS § 6 lõike 4 alusel kehtestatud määruses nimetatud tegevust. Eelpooltoodust tulenevalt ei ole KSH eelhinnangu koostamine ega KSH algatamine vajalik.
Planeeritava tegevusega ei kaasne eeldatavalt olulisi kahjulikke tagajärgi ning võib kaasneda ainult väheoluline negatiivne keskkonnamõju. Vastavalt Maa-ameti kaardiserverile (09.10.2024 seisuga) ei ole planeeringuala vahetus lähialas kaitstavaid loodusobjekte ega  ka Natura 2000 võrgustiku ala. Kuna kavandatava tegevuse mõju   suurus, ruumiline ulatus, kestus ja sagedus ei ole eeldatavalt ümbritsevale keskkonnale ohtlik ega ületa keskkonna vastupanu-ning taastumisvõimet, siis sellega seoses eeldatav oluline keskkonnamõju puudub. Samuti ei sea tegevus ohtu inimese tervist, heaolu, kultuuripärandit ega vara.
Lähteseisukohtade kinnitamine üldplaneeringut täideviiva detailplaneeringu koostamiseks ei ole PlanS kohaselt kohustuslik aga detailplaneeringu koostamise korraldajal on õigus need väljastada, kui seda vajalikuks peab. Raasiku Vallavalitsus peab lähteseisukohtade kinnitamist üldjuhul vajalikuks. See annab planeeringu koostajale täpsemad juhised konkreetses asukohas üldplaneeringu tõlgendamiseks ning tingimused, mille täitmisel on võimalik esitada planeeringu üle otsustajatele vastuvõetav planeeringulahendus.
Arvestades eeltoodut ja lähtudes planeerimisseaduse §-dest 124-128, 130 ja 142, keskkonnamõju hindamise ja keskkonnajuhtimissüsteemi seaduse § 6 lõike 2 punktist 10, § 31 punktist 1, § 33 lõike 2 punktist 4, § 33 lõigete 3-6, § 34 lõike 2, § 35 lõigete 3 ja 5-7, Vabariigi Valitsuse 29.08.2005 määruse nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu“ § 13 punktist 2, Raasiku Vallavolikogu 26. mai 2020 otsusest nr 24 „Raasiku valla üldplaneeringu kehtestamine“ 
Raasiku Vallavalitsus otsustab:
1. Algatada Raasiku vallas, Aruküla alevikus, Harju tee 33b katastriüksusel ning lähialal detailplaneeringu koostamine.
2. Kinnitada planeeringu koostamise lähteseisukohad, sh võimalike uuringute vajadus ja esialgne planeeringuala suurusega ca  2,6 ha. Lähteseisukohad on lisas 1.
3. Jätta algatamata detailplaneeringu keskkonnamõju strateegiline hindamine. Detailplaneeringu koostamisel tuleb arvestada käesoleva otsuse lisas 1 nimetatud keskkonnameetmetega.
4. Avaldada teade detailplaneeringu koostamise algatamise ja keskkonnamõju strateegilise hindamise algatamata jätmise kohta Ametlikes Teadaannetes, Raasiku valla kodulehel, ajalehes Sõnumitooja ning teavitada valitsusasutusi, kelle valitsemisalas olevaid küsimusi detailplaneering käsitleb, ja isikuid, kelle õigusi või huve võib detailplaneering puudutada.

Otsuse ja selle lisadega on võimalik tutvuda Raasiku valla kodulehel avalikus dokumendiregistris (https://raasiku.ee/dokumendid), Raasiku Vallavalitsuse kantseleis ning eelneval kokkuleppel planeeringute spetsialistiga indrek.mikk@raasiku.ee , tel 53501209.
Planeeringu toimik:  https://atp.amphora.ee/raasikuvv/index.aspx?itm=335086
Vallavalitsuse protokollid: http://atp.amphora.ee/raasikuvv/?o=785&o2=100850&u=-1&hdr=hp&dschex=1&sbr=all&tbs=all&sbrq=2-1%2F 
Detailplaneeringu algatamise otsus on haldusmenetluse seaduse (HMS) § 35 kohaselt haldusakti andmise menetluse algus, menetlustoiming, millel ei ole iseseisvat õiguslikult siduvat iseloomu. Detailplaneeringu algatamine ei anna õigustatud ootust planeeringu  vastuvõtmiseks ega kehtestamiseks. Detailplaneeringu algatamise otsust ei saa üldjuhul vaidlustada. Vaidlustada saab haldusakte, milleks planeeringu menetluses on detailplaneeringu algatamisest keeldumise otsus (HMS § 43 lg 2) või detailplaneeringu kehtestamise otsus (HMS § 43 lg 1 p 1, planeerimisseadus § 141). 

Lisa 1: Lähteseisukohad ja planeeringuala joonis

